Rozsudok Okresného súdu Poprad sp. zn. 10P/15/2024 z 9. 9. 2024
Rozsudok Okresného súdu Poprad z 9. septembra 2024, sp. zn. 10P/15/2024, ECLI:SK:OSPP:2024:8724200414.5
Súd: Okresný súd Poprad
Spisová značka: 10P/15/2024
ECLI: ECLI:SK:OSPP:2024:8724200414.5
Dátum vydania: 9. 9. 2024
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/15/2024 8724200414 09. 09. 2024 JUDr. František Krasňan ECLI:SK:OSPP:2024:8724200414.5
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci navrhovateľa: A. B., nar. XX.XX.XXXX, bytom B. XXX/XX, XXX XX A. C., t. č. bytom D., E. XX, proti odporkyni: E. A. B., nar. XX.XX.XXXX, bytom B. XXX/XX, XXX XX A. C., v konaní o rozvod manželstva a úpravu rodičovských práv a povinností k mal. dieťaťu: F. B., nar. XX.XX.XXXX, bytom u matky, zast. kolíznym opatrovníkom Úradom práce, sociálnych vecí a rodiny Poprad, takto rozhodol: I. Súd manželstvo účastníkov konania A. B., nar. XX.XX.XXXX a E. A. B., G. A., nar. XX.XX.XXXX uzavreté dňa X.X.XXXX v H. H. a zapísané v knihe manželstiev matričného úradu A. I., H. H. vo zväzku č. XX, ročník XXXX, na strane 114, pod poradovým číslom 44 rozvádza. II. Schvaľuje rodičovskú dohodu v nasledovnom znení: Maloleté dieťa – F. B., nar. XX.X.XXXX sa zveruje do osobnej starostlivosti matky s tým, že obaja rodičia budú mal. dieťa zastupovať a spravovať jej majetok. Otec sa z a v ä z u j e prispievať na výživu mal. F. sumou 150,- eur mesačne počnúc dňom právoplatnosti rozsudku, ktoré je otec povinný platiť do rúk matky vždy do 15. dňa v mesiaci vopred. Otec bude oprávnený stýkať sa s maloletou každý nepárny týždeň v mesiaci od štvrtku od 16:00 hod. do pondelka do 8:00 hod. a každý párny týždeň od stredy od 16:00 hod. do piatku do 8:00 hod. Počas Vianoc bude otec oprávnený stretávať sa s maloletou každý nepárny kalendárny rok od 24.12. od 10:00 hod. do 26.12. do 16:00 hod. a každý párny kalendárny rok od 30.12. od 16:00 hod. do 4.1. do 16:00 hod. párneho roka. Počas Veľkej noci je otec oprávnený stretávať sa s mal. F. každý nepárny kalendárny rok od Zeleného štvrtka od 16:00 hod. do Veľkonočného pondelka do 16:00 hod. Počas letných prázdnin každého kalendárneho roka je otec oprávnený stretávať sa s mal. F. od 1.7. v čase od 16:00 hod. do 15.7. do 16:00 hod. a od 1.8. v čase od 16:00 hod. do 15.8. do 16:00 hod. Počas školského roka preberanie a odovzdávanie dieťaťa sa bude realizovať v školskom zariadení. Daňový bonus a rodinné prídavky na mal. dieťa si bude uplatňovať matka. III. Žiaden z účastníkov nemá nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724200414.5 (dáta aktuálne k 13. 11. 2026). Záväzné je znenie zverejnené súdom.




